Buchen (Odenwald)

**Buchen (Odenwald)** (sidfränk. *Buche*) isch e Stadt im Necker-Odewald-Chrais z Bade-Wirttebärg. D Stadt het  Yywohner (Stand: ). Si ghert zur europäische Metropolregion Rhein-Neckar (bis 20. Mai 2003 *Region Unterer Neckar* un bis 31. Dezämber 2005 *[[Region Rhein-Neckar-Odenwald]]*).

## Geografi
Buchen lyt am Ibergang zwisch em sideschtlige Odewald un em Bauland. D Gmai lyt im Naturpark Neckartal-Odewald. Dr Baan bstoht us 45,2 % Landwirtschaftsflechi, 43,1 % Wald, 10,8 % Sidligsflechi un 1 % sunschtiger Flechi.

Rund fimf Kilometer sidli vu dr Stadtmitti lyt d Eberstäder Dropfstaihehli, wu syt 1973 as Schauhehli turistisch gnutzt wird un Dail vum Geo-Naturpark Bärgstroß-Odewald isch.

Im Norde gränz Buchen an Landchrais Unterfranke im bayrische Unterfranke un im Necker-Odewald-Chrais an Walldürn, Rosenberg, Osterburken, Seckach, Limbach un Mudau.

## Gmaigliderig
Zue Buchen ghere d Stadtdail Bödigheim, Buchen-Stadt, Eberstadt, Einbach, Götzingen, Hainstadt, Hettigenbeuern, Hettingen, Hollerbach, Oberneudorf, Rinschheim, Stürzenhardt, Unterneudorf un Waldhausen.

Zue Buchen-Stadt ghere d Wohnblätz Am Weidenbaum, Hainstadter Mühle, Mittelmühle un Siedlung Am Kaltenberg, zue Bödigheim ghere d Hef Faustenhof, Griechelternhöfe, Siedlungshöfe Hohlenstein, Roßhof un Sechelseehöfe un s Huus Sägmühle, zue Einbach ghert s Gheft Einbacher Mühle, zue Hettingen ghert d Hollerstocksiedlung, zue Unterneudorf ghert s Huus Unterneudorfer Mühle, zue Waldhausen ghert s Gheft Glashof. Z Eberstadt lige d Wieschtige Klarenhof un Reinstadt, z Götzingen d Wieschtige Rönningen ud Buklingen.

; Wappe vu dr ehmolige Gmaine

## Gschicht
Buchen isch zum erschte Mol anne 773/774 im Lorscher Codex as *Buchheim* gnännt wore. In dr Zyt vu dr Karolinger het Buchen em Chloschter Amorbach ghert, d Vegt vum Chloschter, d Herre vu Dürn, hän d Grichtsbarkait un d Vogteirächt an Buchen ghaa. In dr zwoote Helfti vum 13. Jorhundert het Buchen d Stadträcht iberchuu. 1303/09 isch d Stadt an Kurmainz verchauft wore. Anne 1346 het Buchen zäme Amorbach, Aschaffenburg, Dieburg, Külsheim, Miltenberg, Seligenstadt, Tauberbischofsheim un Walldürn dr Nyynstedtbund bildet. 

Wu s Kurfirschtedum Mainz anne 1803 im Rame vum Rychsdeputazionshauptschluss ufglest woren isch, isch Buchen an s Firschtedum Leiningen chuu un 1806 schließli an s Großherzogdum Bade. Scho in dr kurmainzische Zyt isch Buchen Sitz vun eme Amt gsii, des isch s au unter dr Leiniger un z Bade blibe. Anne 1938 isch us em Bezirksamt Buchen dr Landchrais Buchen wore. Im Rame vu dr Kraisreform isch dr Landkrais Buchen zum 1. Jänner 1973 ufglest wore, Buchen isch derno zum neie Odenwaldkrais chuuu, ab 10. Septämber 1974: Neckar-Odenwald-Kreis.

; Yygmaindige
* 1. Dezämber 1971: Stürzenhardt
* 1. Dezämber 1972: Unterneudorf
* 31. Dezämber 1973: Bödigheim, Einbach, Oberneudorf un Waldhausen
* 1. Oktober 1974: Götzingen, Hainstadt, Hettigenbeuern, Hettingen un Rinschheim
* 1. Jänner 1975: Eberstadt un Hollerbach

## Verwaltig
Buchen ghert zue kainere Verwaltigsgmaischaft.

;Burgermaischter vu Buchen:
* 1945–1946: Franz Xaver Schmerbeck
* 1975–1999: Josef Frank (CDU)
* 1999–2005: Achim Brötel (CDU)
* syt 2006: Roland Burger (CDU)

## Dialäkt
Dr Dialäkt vu Buchen ghert zum Sidfränkisch.

## Kultur un Böuwärch
* Bezirksmuseum Buchen mit Joseph-Martin-Kraus-Gedänkstätt
* Biecherei vum Judetum
* Gedänkstätt ehmoligi Synagog
* Hermann-Cohen-Akademi fir Religion, Wisseschaft un Chunscht
* Internationali Joseph-Martin-Kraus-Gsellschaft
* Kulturforum Vis-à-Vis
* Stadtarchiv
* Stadtbiecherei
* Stedtischi Haimetbiecherei „Zwischen Neckar und Main“
* Stedtischi Joseph-Martin-Kraus-Musikschuel
* Volkshochschuel


Blick auf Buchen 1.jpg|Blick uf Buchen
Buchen (Odenwald) Aerial fg241.jpg|Stadtzäntrum, Luftbild 2008
Eberstadter Tropfsteinhöhle, Sinterfahnen.jpg|Dropfstaihehli Eberstadt
Buchen, Fußgängerzone.jpg|Innestadt
Buchen, Oberer Marktplatz.jpg|Obere Märtblatz
Buchen - Museumshof.jpg|Museumshof
Buchen - Stadtmitte.jpg|Gibel vum alte Rothuus un Stadtchilche
Buchen - Turm Mainzer Tor.jpg|Durmspitze Mainzer Dor


Anne 1986 sin z Buchen d Haimetdäg Bade-Wirttebärg gsii.

## Literatur
* Werner Doyé (Täxt), Stefan Longin (Foto): *Buchen – weltoffene Stadt im Odenwald.* Rhein-Neckar-Zeitung, Heidelberg 1999, ISBN 3-929295-59-8.
* Rainer Trunk, Helmut Brosch, Karl Lehrer: *700 Jahre Stadt Buchen. Beiträge zur Stadtgeschichte.* Buchen 1980.
* Stadt Buchen (Odenwald) (Hg): *1250 Jahre Buchen. Beiträge zur Buchener Geschichte*. Buchen 2023. Zwischen Neckar und Main – Schriftenreihe des Vereins Bezirksmuseum e.&nbsp;V. – Band 39

## Weblink

* Websyte vu dr Stadt Buchen
* Buchen uf LEO-BW
* Synagoge un Jidischi Gschicht vu Buchen, Bödigheim un Eberstadt uf alemannia-judaica.de
* Bezirksmuseum Buchen
* Schloss Bödigheim

## Fueßnote